Det er typisk billigst om natten at bruge el, når der er mindst belastning på elnettet. Derfor kan det godt betale sig, at vaske tøj, tumble tøj eller lade sin elbil om natten. Mange danskere har dog et fastpris abonnement, således de betaler samme pris døgnet rundt. Der kan dog fra dit distributionsselskab (dem der ejer ledningerne der går ud til dig) være forskellige timepriser på deres gebyr. Det er typisk i spidsbelastningsperioderne mellem 17-20, at prisen er dyrest. Tjek på dit distributionsselskabs hjemmeside for de specifikke priser.